Dendam Orang Minyak (drama)

Dendam Orang Minyak merupakan sebuah drama bersiri arahan Haris Kadir.

Sinopsis
Dendam Orang Minyak mengisahkan Fendi kebingungan disebabkan siri pembunuhan gadis yang berlaku. Semuanya bermula selepas Fendi menyarungkan cincin permata hitam yang dijumpai dalam laci arwah ayahnya. Biarpun mendapat amaran daripada ibunya, Fendi gagal menanggalkan cincin itu. Malah, segala kejadian yang berlaku itu tidak disedarinya.
Bagaimanapun, Fendi menyedari dirinya dipergunakan Wak Man untuk mencapai tujuan sebenar. Fendi dirasuk Orang Minyak Lamin untuk membalas dendam terhadap keturunan musuhnya. Selain itu, Fendi juga sering mengalami mimpi aneh dalam tidurnya. Haris berkata, apa yang dimimpikan Fendi ialah kehidupan silam Orang Minyak Lamin sebelum berguru dengan Joyo. Ini berpunca daripada kematian Melati, isteri Lamin yang diperkosa dan dibunuh dengan kejam. Oleh itu, Lamin mahu membalas dendam.
“Bagaimanapun, hasrat Lamin itu dihalang Pak Guru Anding dan ini menyebabkan dia menghilangkan diri. Lamin berguru dengan Joyo dan memenuhi syarat ditetapkan untuk memperoleh kekebalan serta kesaktian dirinya. Secara tidak langsung, dendamnya terlaksana.
“Fendi pula apabila mengetahui dirinya dikuasai Lamin, sanggup melakukan apa saja untuk melepaskan diri.

Pelakon
 Aqasha sebagai Fendi
 Melissa Maureen sebagai Aina
 Roslan Salleh sebagai Pak Hassan
 Ghazali Abu Noh sebagai Pak Rahim
 Rashid Jaafar sebagai Wak Man
 Ku Faridah sebagai Mak Milah
 Boy Iman sebagai Ismail
 Azhan Rani sebagai Lamin
 Kamsani Ismail sebagai Ustaz Muiz
 Emma Akma sebagai Ruby
 Raisuddin Hamzah sebagai Ariffin
 Dian P. Ramlee sebagai Maznah
 Musley Ramlee sebagai Johan